Update pentru dispozitivele cu iOS. Apple promite să rezolve breşe serioase de securitate.
Apple a lansat două update-uri pentru iPhone și iPad: iOS 14.4 și iPad OS 14.4. Acestea rezolvă trei breșe de securitate serioase, fără a dezvălui riscurile. Două dintre vulnerabilități erau legate de Safari și una de sistemul de operare.
Dacă ai un iPhone în buzunar, Apple îți recomandă să faci rapid update la ultima versiune a sistemului de operare. Altfel, device-ul tău e vulnerabil.Un specialist a alertat Apple cu privire la vulnerabilități, iar compania americană a început să le rezolve. Astfel a fost lansată o nouă versiune pentru sistemul de operare.Apple nu spune care erau riscurile, ci doar că sunt rezolvate de acum. În plus, Apple aduce îmbunătățiri pentru cameră și Bluetooth."Alte schimbări includ abilitatea de a scana coduri QR de dimensiuni mai mici din aplicația pentru cameră. De acum există o alertă dacă îți duci telefonul în service și este folosită o componentă care nu este originală. Poate că sună ciudat, dar dacă mergi să repari telefonul și cineva pune o componentă fake, o copie care nu este la același nivel, probabil că vei vrea să știi", a spus Andrew O’Hara, AppleInsider.